Foto: Hina, Facebook

JAVNOST je zgrožena transkriptom audio snimke koje je objavio Index, a u kojoj Bandić verbalno napada Mirjanu Hrgu. Do odvratnog i ljigavog napada došlo je preksinoć nakon gostovanja zagrebačkog gradonačelnika u emisiji RTL Danas. Bandiću se, očito, nisu svidjela pitanja koja mu je Hrga postavljala, a što ga je iznerviralo već tijekom emisije. No, nakon emisije je potpuno izgubio kompas i izvrijeđao Mirjanu Hrgu.

> OBJAVLJUJEMO CIJELI TRANSKRIPT Bandić napao Hrgu: "Nisi nikad rodila, nemoj mi o vrtićima govorit"



"Jesi ti ikad rodila? Nisi. Onda nemoj o tome govorit", bezobrazno, nepristojno i gnjusno govorio je Bandić Hrgi.



Naravno, javnost je zgrozi Bandićev istup, no na Facebook stranici njegove stranke nema ni traga eventualnoj isprici.



Dapače, Bandić je odlučio narugati se sa Zoranom Milanovićem kojeg naziva Zoky Banana. U prilično neduhovitoj montaži Milanović je prikazan kao plesač s bananama oko pasa i grudnjakom. Oko njega plešu četiri muškarca. Ispod piše banana koalicija.



"Kada bi mene pitali kako bih nazvao čovjeka koji je mene podario umjetničkim imenom Jimmy Fontana, ja bih njega nazvao Zoki Banana jer kakvu je Hrvatsku ostavio nakon četiri godine vlade - on zavrjeđuje ime Zoki Banana!", stoji u opisu slike.